Newe effekte van pille wat saam gebruik word | Health24
Posted by: Anita | 2011/08/26
Newe effekte van pille wat saam gebruik word
Hello dokter, Ek is 63. Het erge styfheid en rugpyn, Na vele scans is ek nou op Celebrex 200mg pd sedert Feb.2011. Ook nou bloeddruk ontwikkel en dr het my op Cozaar gesit.
My vraag is hoe lank kan hierdie pille saam gebruik word sonder om die lewer en niere aan te tas. Ek is afhanklik van die pille, so wat moet ek doen om komplikasies te vermy.
Ek gebruik Activelle sedert ek 50 is, 10-20 mg Pur Blokka vir ''n vinnige hartklop. en Trepeline 10mg vir rustelose bene.
Die Cozaar kan lewenslank saam met jou ander medikasie gebruik word. Die kommer is dat Celebrex oor 'n lang periode die maag en niere aantas. Ek stel voor dat jy 'n fisioterapeut konsulteer vir oefening en versterking van jou rugspiere. Jy kan ook 'n pynspesialis konsulteer vir inspuitings in jou rugwerwels wat die pyn baie goed behoort te beheer.